Mac ’n’ cheese
Επιτομή του γρήγορου και πρόχειρου φαγητού, που όταν μαγειρευτεί με καλά υλικά είναι λιχουδιά από τις λίγες.
1 πακέτο (500 γρ.) ζυμαρικό κοραλλάκι ή κοφτό μακαρονάκι , 250 γρ. σκούρο κίτρινο τσένταρ, σε κυβάκια , 1 λίτρο κρέμα γάλακτος με 35% λιπαρά, σε θερμοκρασία δωματίου , 500 ml νερό ή ζωμός κοτόπουλου, χλιαρός, αν έχουμε, 150 γρ. χοντροτριμμένα ανάμεικτα τυριά (υπάρχουν έτοιμα μείγματα, συσκευασμένα, στα ψυγεία των σούπερ μάρκετ, διαφορετικά ανακατεύουμε κασέρι, γκούντα, γραβιέρα κ.ά.) , αλάτι, φρεσκοτριμμένο πιπέρι , 3-4 κουτ. σούπας ψιλοκομμένο σχοινόπρασο, ή φρέσκο κρεμμυδάκι, για το σερβίρισμα
Για να φτιάξουμε  mac ’n’ cheese, ξεκινάμε προθερμαίνοντας τον φούρνο στους 180°C.Σε ένα πυρίμαχο βαθύ ταψί με διαστάσεις περίπου 24 x 38 εκ. βάζουμε όλα τα υλικά (εκτός από το σχοινόπρασο), αλατοπιπερώνουμε και ανακατεύουμε καλά.Φουρνίζουμε και ψήνουμε για 30-35 λεπτά, μέχρι να μαλακώσει το ζυμαρικό και να σχηματιστεί μια χρυσαφένια κρούστα στην επιφάνεια.Ξεφουρνίζουμε και ανακατεύουμε καλά το φαγητό με ξύλινη κουτάλα. Μοιράζουμε αμέσως σε πιάτα και πασπαλίζουμε κάθε μερίδα με το σχοινόπρασο και φρεσκοτριμμένο πιπέρι.
Ζυμαρικά,Κρέμα Γάλακτος,Τυρί